Projektas

ROKIŠKIO RAJONO SAVIVALDYBĖS TARYBA

## S P R E N D I M A S

**DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS PANAIKINIMO**

2017 m. liepos 28 d. Nr.

### Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 18 straipsnio 1 dalimi, Rokiškio rajono savivaldybės tarybos veiklos reglamento, patvirtinto 2015 m. kovo 27 d. Rokiškio rajono savivaldybės tarybos sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ 12.8 punktu, atsižvelgdama į Rokiškio rajono savivaldybės tarybos narių 2017 m. liepos 10 d. raštą „Dėl klausimo „Dėl Rokiškio rajono savivaldybės administracijos direktoriaus pavaduotojo etato panaikinimo“ į Rokiškio rajono savivaldybės tarybos 2017 m. liepos 28 d. posėdžio darbotvarkę įtraukimo, Rokiškio rajono savivaldybės taryba n u s p r e n d ž i a:

1. Panaikinti Rokiškio rajono savivaldybės administracijos direktoriaus pavaduotojo pareigybę.

2. Įpareigoti Rokiškio rajono savivaldybės administracijos direktorių Valerijų Rancevą teikti merui iki 2017-09-01 siūlymą dėl Rokiškio rajono savivaldybės administracijos struktūros pakeitimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras Antanas Vagonis

Dijana Meškauskienė

Rokiškio rajono savivaldybės tarybai

|  |
| --- |
| **SPRENDIMO „DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS PANAIKINIMO“** |
| **AIŠKINAMASIS RAŠTAS** |

2017-07-28

Rokiškis

**Parengto sprendimo projekto tikslai ir uždaviniai.**

Efektyvinti savivaldybės administracijos vadybą, taupyti, racionaliau panaudoti rajono biudžeto lėšas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, patvirtintas 2015 m. kovo 27 d. Rokiškio rajono savivaldybės tarybos sprendimu TS-102.

**Sprendimo projekto esmė.**

Rokiškio rajono savivaldybės tarybos 2017 m. birželio 23 d. sprendimu TS-131 „ Dėl Rokiškio rajono savivaldybės admininistracijos direktoriaus Rimanto Velykio atleidimo iš pareigų“ buvo atleistas administracijos direktoriaus pavaduotojas.

Dabar teikiamas projektas dėl Rokiškio rajono savivaldybės administracijos direktoriaus pavaduotojo pareigybės panaikinimo.

Lietuvos Respublikos vietos savivaldos įstatymas ir Rokiškio rajono savivaldybės tarybos reglamentas suteikia diskreciją šiuo klausimu, tai yra, laisvę spręsti savo nuožiūra steigti tokią pareigybę ar ne.

Priėmus šį sprendimą, bus sutaupoma rajono biudžeto lėšų, efektyvinama savivaldybės administracijos vadyba, racionaliausiai panaudojami sutaupyti pinigai. Mažėjant gyventojų skaičiui rajone, mažėja viešojo administravimo veiklos krūviai, todėl ši pareigybė naikintina.

**Galimos pasekmės, priėmus siūlomą tarybos sprendimo projektą:**

**teigiamos** – panaikinus šią pareigybę savivaldybės etatų struktūroje, bus taupiau ir racionaliau panaudojamos rajono savivaldybės biudžeto lėšos,

**neigiamos** – nėra.

**Kokia sprendimo nauda Rokiškio rajono gyventojams.**

Mažėjant rajono gyventojų skaičiui, savivaldybės administracijoje etatų skaičius ne tik nemažėja, bet dar ir didėja. Tad, priėmus sprendimą dėl administracijos direktoriaus pavaduotojo pareigybės panaikinimo, sumažės savivaldybės administracijoje etatų ir taip bus efektyvinama vadyba ir racionaliau panaudojamos biudžeto lėšos.

**Finansavimo šaltiniai ir lėšų poreikis:** sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Tarybos narė Dijana Meškauskienė